open-index/open-wikipedia-markdown huggingface dataset:
Can’t Stop

**Can’t Stop** on Red Hot Chili Peppersin kappale, joka löytyy vuonna 2002 ilmestyneeltä albumilta *[[By The Way]]*. Singlenä kappale julkaistiin seuraavana vuonna, tammikuussa 2003. Single menestyi hyvin listoille, kuten muutkin albumin *By The Wayn* kappaleet. Single oli ensimmäisenä Alternative Songs -listalla, jolla se vietti 27 viikkoa. Hyvästä listamenestyksestä huolimatta kappale ei päässyt yhtyeen kokoelma-albumille *[[Greatest Hits (Red Hot Chili Peppers)|Greatest Hits]]*, mutta löytyy albumin DVD-versiolta Greatest Videos.

Singlelle tehtiin musiikkivideo vuonna 2003.

## Kappale
Kappale eroaa paljon muista *By The Wayn* kappaleista. Se on yksi harvoista albumin kappaleita, jotka sisältävät bändille muuten ominaisia funk-vaikutteita. Kappaleen sanat ovat satunnaisia mietteitä, jotka yhtyeen laulaja Anthony Kiedis sovitti kappaleen rytmiin. Kappale on yksi harvoja albumilla, jolla yhtyeen basisti Flea ”släppaa” bassoaan.

## Musiikkivideo
Musiikkivideo on yhtyeelle tyypillisellä tavalla erikoinen. Videolla esiintyy jokainen bändin jäsen. Video alkaa kameran kulkiessa mutkittelevan, keltaisen putken läpi. Kameran tullessa putken suulle, se pysähtyy Kiediksen eteen. 

Videolla bändin jäsenet tekevät erikoisia ja satunnaisia asioita, kuten ämpärin tasapainottelua pään päällä, suuren virtahepomaskin pään pitämistä päässä, jonglöörausta ja kitaran soittamista huoneessa joka on täynnä lamppuja.

Videon lopussa on kyltti, jossa lukee: ”*Inspired by the 'One-Minute Sculptures’ of [[Erwin Wurm]]*”.

## Listasijoitukset

## Singlen kappaleet
**CD Single 1**
# ”Can’t Stop”
# ”Right On Time” (Live) 	 
# ”Nothing to Lose” (Live)

**CD Single 2**
# ”Can’t Stop”	
# ”If You Have to Ask” (Live) 	 
# ”Christchurch Fireworks Musi” (Live)

## Lähteet
Finnautti

***Finnautti*** oli Yleisradion tv-sarja, joka lähetettiin Yle TV1 -kanavalla syksyllä 2010. Ohjelmassa julkisella haulla valittu viiden hengen miehistö testattiin fyysisesti, psyykkisesti ja sosiaalisesti asiantuntijoiden tarkkailussa. Tarkoitus oli selvittää, miten ryhmä ja sen jäsenet selviäisivät avaruudessa.

Yli 200 hakijan joukosta osallistujiksi valittiin viisi perustervettä aikuista, joista yksi oli nainen. Heidän ikähaitarinsa oli 24–47 vuotta. Mukaan pääsivät anestesiologian ja tehohoidon erikoislääkäri Elisa Nurmi, komisario Tom Packalén, palomies-sairaankuljettaja ja pastori Kimmo Pohjalainen, ydininsinööri Jukka Rintala sekä liikunnanohjaaja Ville Vihola.

Sarjassa ei kilpailtu keskenään eikä valittu voittajaa. Ylen yhteistyökumppaneina toimivat muun muassa Helsingin yliopisto, Puolustusvoimat, SLU, Meriturva, Finnair, Työterveyslaitos, Kumpulan avaruuskeskus ja ESA.

## Lähteet
* Finnautti
Stewartinmerimetso

**Stewartinmerimetso** (*Phalacrocorax chalconotus*) on Uuden-Seelannin kotoperäinen merimetso. Se elää Eteläsaaren etelä- ja kaakkoisrannikoilla sekä Stewartinsaarella. George Robert Gray kuvaili lajin holotyypin Eteläsaaren Otagosta vuonna 1845.

## Lähteet
Tsuntan piiri

**Tsuntan piiri** (, avaariksi ЦIунтIа район, *Tsunta raion*) on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 1319,1 neliökilometriä. Asukkaita on 17&nbsp;900 henkeä (vuonna 2010).

Tsuntan piiri sijaitsee Dagestanin länsiosan vuoristoseudulla. Se rajoittuu pohjoisessa Tsumadan ja idässä Tljaratan piireihin sekä etelässä ja lännessä Georgiaan. Seudulta saavat alkunsa Avarskoje Koisu ja Andijskoje Koisu -joet. Asutuskeskukset sijaitsevat 1500–2000 metrin korkeudella merenpinnasta.

Piiri lakkautettiin vuonna 1944 ja sen koko väestö siirrettiin karkotettujen tšetšeenien tilalle entisen Tšetšeenien ja inguušien ASNT:n Vedenon piiriin. Vuonna 1955 piiri perustettiin uudelleen ja sen entiset asukkaat siirrettiin takaisin. Piirikeskukseksi tuli Ginuhin solan takana sijaitseva Bežtan kylä, jonne liikennöinti on talvisaikaan usein mahdotonta. Vuonna 1992 piirikeskus siirrettiin Andijskoje Koisun jokilaaksossa sijaitsevaan Kideroon ja Avarskoje Koisun laakso erotettiin Bežtan osa-alueeksi, jolla on osittain omat hallintoelimensä ja palvelunsa.

Jäljelle jääneeseen osaan Tsuntan piiristä kuuluu 8 maalaiskuntaa: Hibijatl, Kidero, Kimjatli, Šaitli, Šapih, Šauri, Terutli ja Tljatsuda. Piirikeskuksesta on 325 kilometriä tasavallan pääkaupunkiin Mahatškalaan. Vuoden 2002 väestönlaskennan mukaan 98,4 % piirin asukkaista on avaareja ja 1,2 % venäläisiä. Avaarien osuuteen sisältyy 53,9 % didoja, 35,1 % bežtoja, 4,8 % hunzibejä ja 2,7 % ginuheja. Luvut käsittävät myös Bežtan osa-alueen. Varsinaisen Tsuntan piirin asukkaat ovat didoja ja ginuheja.

Seudun pääelinkeino on karjanhoito, joka tuottaa maitoa, juustoa ja lihaa. Lisäksi viljellään perunaa, kaalia ja vihanneksia. Maantiet ovat kaikki päällystämättömiä ja talvisaikaan niistä lähes puolet on liikennöintikelvottomia.

Bežtan osa-alue mukaan luettuna piirissä toimii 13 lastentarhaa ja 51 koulua. Kulttuurilaitoksia ovat 23 kerhotaloa ja 12 kirjastoa. Nähtävyyksiin kuuluvat vanhat linnoitukset, vartiotornit ja hautausmaat. Seudulla on lukuisia kivennäisvesilähteitä.

Paikallislehtinä ilmestyvät Kiderossa venäjänkielinen *Didoiskie vesti* (”Didojen sanomat”) ja Bežtassa avaarinkielinen *Tsijab gumru* (”Uusi elämä”).

## Lähteet

## Aiheesta muualla
* Tsuntan piirin sivusto 
* Tsuntan piiri Dagestanin hallituksen sivustolla
Sofija Novoselić

**Sofija Novoselić** (s. 18. tammikuuta 1990 Zagreb) on kroatialainen alppihiihtäjä.

Novoselić sijoittui Åren MM-kilpailuissa 2007 pujottelussa 27:nneksi.  Val d'Isèren MM-kilpailuissa 2009 hän oli samassa lajissa 33:s ja Vancouverin olympialaisissa 2010 39:s. 

Novoselić kilpaili maailmancupissa ensimmäisen kerran Levillä marraskuussa 2006. Ensimmäiset maailmancup-pisteensä hän sai oltuaan 25:s Zagrebin pujottelussa 4. tammikuuta 2011.

## Lähteet
Love and Other Drugs

**Love and Other Drugs** on yhdysvaltalainen vuonna 2010 ilmestynyt draama- ja komediaelokuva, jonka on ohjannut Edward Zwick ja jonka pääosassa näyttelevät Jake Gyllenhaal ja Anne Hathaway. Elokuva perustuu Jamie Reidyn kirjaan *Hard Sell: The Evolution of a Viagra Salesman*. Elokuva on Zwickin toinen komedia- ja draamaelokuva ensimmäisen ollessa *[[Muuten – se viimeöinen]]* (*About Last Night...*).

20th Century Fox julkaisi elokuvan Yhdysvalloissa 24. marraskuuta 2010 ja se sai vaihtelevia arvioita elokuvakriitikoilta.

## Näyttelijät

## Aiheesta muualla
* 
*
Peter Pears

**Peter Neville Luard Pears** (22. kesäkuuta 1910 Farnham – 3. huhtikuuta 1986 Aldeburgh) oli brittiläinen tenori ja urkuri. Hän opiskeli Oxfordin yliopiston Hertford Collegessa sekä Royal College of Musicissa. Hän oli Benjamin Brittenin elämänkumppani, ja Britten sävelsi Pearsia varten lukuisia teoksia, kuten *[[Peter Grimes]]in*.

Pears tapasi Brittenin vuonna 1934 ja piti tämän kanssa ensimmäisen resitaalin vuonna 1937. Pari kieltäytyi toisen maailmansodan aikana aseista ja pysyi yhdessä, kunnes Britten kuoli vuonna 1976. Pears sai ritarinarvon vuonna 1978. Hän kuoli sydänkohtaukseen vuonna 1986 ja tuli haudatuksi Brittenin viereen Aldeburghissa.

Pears muistetaan varsinkin rooleistaan Brittenin oopperoissa. Lisäksi hän esiintyi muun muassa evankelistana Bachin passioissa. Hän lauloi usein Covent Gardenissa ja vieraili lisäksi muun muassa La Scalassa. Metropolitan-oopperassa hän esiintyi ensimmäistä kertaa lokakuussa 1974 Aschenbachin roolissa oopperassa *[[Kuolema Venetsiassa (ooppera)|Kuolema Venetsiassa]]*.

## Lähteet
Karen Persyn

**Karen Persyn** (s. 31. maaliskuuta 1983 Rumst, Antwerpenin provinssi, Belgia) on belgialainen alppihiihtäjä.

Persyn sijoittui junioreiden MM-kilpailuissa 2003 pujottelussa 12:nneksi. Aikuisten arvokilpailuissa hän debytoi St. Antonin MM-kilpailuissa 2001. Hän on sijoittunut pujottelussa 29:nneksi Åren MM-kisoissa 2007, 21:nneksi Val d'Isèren MM-kisoissa 2009 ja 27:nneksi Vancouverin olympialaisissa 2010. 

Persyn osallistui maailmancupin kilpailuun ensimmäisen kerran Söldenissä lokakuussa 2001. Hän on sijoittunut kaksi kertaa maailmancupin pisteille: hän oli Mariborin pujottelussa 28:s tammikuussa 2004 ja 16:s tammikuussa 2009. Euroopan cupissa hän on sijoittunut kolmanneksi Amneville Les Thermes'n hallikilpailussa marraskuussa 2008.

## Lähteet
Karinaisten vaakuna

**Karinaisten vaakuna** oli Karinaisten kunnan tunnus. Vaakunan aihe viittaa pitäjän lisänimeen *Hakokappeli*; hako tarkoittaa havupuun oksaa.

Vaakunan selitys on ”punaisessa kentässä kultainen irtoristi, jonka yläsakara on kolmihaaraisen havunoksan muotoinen.” Vaakunan on suunnitellut Gustaf von Numers, ja Karinaisten kunnanvaltuusto hyväksyi sen kokouksessaan 16. joulukuuta 1968. Sisäasiainministeriö vahvisti vaakunan käyttöön 12. maaliskuuta 1969.

Vaakuna jäi epäviralliseksi kotiseutuvaakunaksi 2005, kun Karinainen liittyi osaksi Pöytyän kuntaa.

## Lähteet
* 
*
Björgvin Björgvinsson

**Björgvin Björgvinsson** (s. 11. tammikuuta 1980 Reykjavik) on islantilainen alppihiihtäjä.

Björgvin sijoittui junioreiden MM-kilpailuissa 1998 suurpujottelussa 12:nneksi. St. Moritzin MM-kilpailuissa 2003 hän oli pujottelussa 35:s ja Bormion MM-kisoissa 2005 28:s. Torinon olympialaisissa 2006 hän sijoittui pujottelussa 22:nneksi ja Vancouverissa 2010 suurpujottelussa 43:nneksi.

Björgvin kilpaili maailmancupissa ensimmäisen kerran Todtnaussa helmikuussa 2000. Hän on saavuttanut kaksi kertaa maailmancup-pisteitä: hän oli Zagrebin pujottelussa 25:s tammikuussa 2009 ja 24:s vuotta myöhemmin. Hän on voittanut useita Islannin mestaruuksia sekä Australian–Uuden-Seelannin cupin kilpailuja.

## Lähteet
Kurun vaakuna

**Kurun vaakuna** oli Kurun kunnan tunnus ja puhuva vaakuna; kuru tarkoittaa syvää rotkoa.

Vaakunan selitys on ”sinisessä kentässä hopeinen kumokärki.” Vaakunan on suunnitellut Kimmo Kara, ja Kurun kunnanvaltuusto hyväksyi sen kokouksessaan 2. maaliskuuta 1956. Sisäasiainministeriö vahvisti vaakunan käyttöön 8. kesäkuuta samana vuonna.

Vaakuna jäi epäviralliseksi kotiseutuvaakunaksi 2009, kun Kuru yhdistyi Ylöjärven kaupunkiin.

## Lähteet
* 
*
Lehtimäen vaakuna

**Lehtimäen vaakuna** oli Lehtimäen kunnan tunnus; luonteeltaan se on puhuva vaakuna.

Vaakunan selitys on ”sinisessä kentässä kolmoisvuori, josta nousee viisilehtinen oksa, kaikki kultaa.” Vaakunan on suunnitellut Antti Salmenlinna, ja Lehtimäen kunnanvaltuusto hyväksyi sen kokouksessaan 31. lokakuuta 1958. Sisäasiainministeriö vahvisti vaakunan käyttöön 18. helmikuuta 1959.

Vaakuna jäi epäviralliseksi kotiseutuvaakunaksi 2009, kun Lehtimäki liittyi osaksi Alajärven kaupunkia.

## Lähteet
* 
*
Liljendalin vaakuna

**Liljendalin vaakuna** oli Liljendalin kunnan tunnus. Vaakunan katkoinen kilpi ja siipiaihe ovat peräisin Berendes-suvun ja liljat sen vapaaherrallisen haaran vaakunoista. Näistä jäljemmän aateliskartano sai 1600-luvulla nimekseen *Liljendal*.

Vaakunan selitys on ”kilpi sini-hopeakatkoinen, yläkentässä kaksi hopeista siipeä, alakentässä kolme sinistä liljaa asetettuina 2 + 1.” Vaakunan on suunnitellut Gustaf L. Backman, ja Liljendalin kunnanvaltuusto hyväksyi sen kokouksessaan 2. maaliskuuta 1954. Sisäasiainministeriö vahvisti vaakunan käyttöön 14. syyskuuta samana vuonna.

Vaakuna jäi epäviralliseksi kotiseutuvaakunaksi 2010, kun Liljendal liitettiin yhdessä Ruotsinpyhtään ja Pernajan kanssa Loviisan kaupunkiin.

## Lähteet
* 
*
Lokalahden vaakuna

**Lokalahden vaakuna** oli Lokalahden kunnan tunnus. Vaakunan aihe viittaa rannikkokuntaan ja sen pääelinkeinoon kalastukseen.

Vaakunan selitys on ”puna-hopeakatkoinen kilpi; yläkentässä hopeinen, mustajalkainen, lentävä lokki; alakentässä reunoihin ulottuva punainen verkko.” Vaakunan on suunnitellut Ahti Hammar, ja Lokalahden kunnanvaltuusto hyväksyi sen kokouksessaan 19. marraskuuta 1962. Sisäasiainministeriö vahvisti vaakunan käyttöön 12. helmikuuta 1963.

Vaakuna jäi epäviralliseksi kotiseutuvaakunaksi 1981, kun Lokalahti liittyi Uuteenkaupunkiin.

## Lähteet
* 
*
Alfa Romeo Giulietta (2010)

**Alfa Romeo Giulietta** (Typ 940) on Alfa Romeon vuosina 2010–2020 valmistama alemman keskiluokan automalli, joka korvasi Alfa Romeo 147:n. Se esiteltiin Geneven autonäyttelyssä keväällä 2010.

## Alfa Romeo Giulietta (2010–2020)
Alfa Romeo Giulietta perustuu Fiat-konsernin kehittämälle Compact-pohjalevylle, jonka alustarakenteissa käytetään runsaasti alumiinia. Edeltäjästään Alfa Romeo 147:stä poiketen Giulietta oli saatavana ainoastaan viisiovisena korimallina. Ohjaamossa on aiemmin Alfa Romeo MiTossa esitelty DNA-kytkin, jonka avulla kuljettaja voi valita auton ajo-ohjelman kolmesta eri vaihtoehdosta (Dynamic, Normal ja All Weather). Valinta vaikuttaa muun muassa auton moottorin, vaihteiston, ohjausjärjestelmän ja ajonvakautusjärjestelmän toimintaan.

Vuoden 2010 Euro NCAP -kolaritestistä Giulietta sai tulokseksi täydet viisi tähteä. 

Kaikki Giuliettan moottorit ovat turboahdettuja. 1,4-litraiset bensiinimoottorivaihtoehdot olivat T-Jet (120&nbsp;hv) ja MultiAir (170&nbsp;hv), jossa on muuttuva venttiilien ajoitus. Tehokkain bensiinimoottori oli suorasuihkutteinen 1,75 TBi (235&nbsp;hv). Dieselmoottoreina olivat 1,6 JTDm (105&nbsp;hv) ja 2,0 JTDm (170&nbsp;hv). Kaikkien moottorien yhteydessä on kuusivaihteinen manuaalivaihteisto, mutta saataville tuli pian myös TCT-kaksoiskytkinvaihteisto.
Malliston huipulla oli Quadrifoglio Verde, joka oli saatavana ainoastaan 1,75-litraisella moottorilla. Maavara on matalampi kuin perusmalleissa ja myös jousitus on säädetty urheilullisemmaksi. 

Frankfurtin autonäyttelyssä syyskuussa 2013 esiteltiin pienen kasvojenkohotuksen kokenut Giulietta. Ulkonäkömuutokset olivat vähäisiä, rajoittuen uudistettuun etusäleikköön ja aiempaa leveämpiin etusumuvalojen kromikehyksiin. Uusia värivaihtoehtoja tuli kuitenkin tarjolle kolme kappaletta. Ohjaamossa oli uusi ohjauspyörä ja malliversiosta riippuen 5,0- tai 6,5-tuumainen kosketusnäyttö osana Uconnect-tietoviihdejärjestelmää. Uutena moottorina oli 2,0-litrainen (150&nbsp;hv) JTDM-dieselmoottori, jossa oli uusi ruiskutusjärjestelmä. Quadrifoglio Verden moottori uudistui kokonaan kevytmetalliseksi, jolloin sen paino putosi 22 kilolla. Kiihtyvyys nollasta sataan (6,0 s) oli nyt lähes sekunnin aiempaa nopeampi, ja lisäksi polttoaineenkulutus putosi lähes 10 prosenttia aiemmasta.

Geneven autonäyttelyssä keväällä 2016 esiteltiin toisen kasvojenkohotuksensa kokenut Giulietta, jonka ulkonäköä muokattiin vastaamaan uutta, vastikään esiteltyä suurempaa Giulia-mallia. Uutena moottorina esiteltiin 1,6-litrainen (120&nbsp;hv) JTD-dieselmoottori. Quadrifoglio Verden nimi vaihdettiin Veloceksi, mutta malli pysyi muuten ennallaan. 

Viimeiset uudistuksensa Giulietta sai vuonna 2019. Ne rajoittuivat lähinnä uuteen vihreään Visconti Green -väriin, uuteen 18-tuumaiseen vannevaihtoehtoon ja uusiin varustepaketteihin. Tech Pack -varustepaketin mukana tulleita täysin uusia varusteita olivat peruutuskamera ja suurempi seitsemäntuumainen kosketusnäyttö, jolla on Apple CarPlay- ja Android Auto -tuki. 

## Lähteet

## Aiheesta muualla
Merimaskun vaakuna

**Merimaskun vaakuna** oli Merimaskun kunnan tunnus. Vaakunan aihe viittaa rannikkokunnan asukkaiden merenkulkuun.

Vaakunan selitys on ”hopeakentässä tyvestä nouseva punainen pohjoisviitta (reimari).” Vaakunan on suunnitellut Olof Eriksson, ja Merimaskun kunnanvaltuusto hyväksyi sen kokouksessaan 15. joulukuuta 1961. Sisäasiainministeriö vahvisti vaakunan käyttöön 16. toukokuuta 1962.

Vaakuna jäi epäviralliseksi kotiseutuvaakunaksi 2009, kun Merimasku yhdistyi Rymättylän ja Velkuan kanssa Naantalin kaupunkiin.

## Lähteet
* 
*
Ed Banger Records

**Ed Banger Records** on ranskalainen elektronisen musiikin levy-yhtiö, jota johtaa Pedro Winter. Se perustettiin vuonna 2003. Sen ranskalaisia elektronisen musiikin artisteja ovat muun muassa Justice, SebastiAn, Cassius, Uffie, Krazy Baldhead, Mr. Oizo, Mr. Flash, Vicarious Bliss, So Me, Feadz, Breakbot, DSL, Mickey Moonlight ja Winter itse, käyttäen taiteilijanimenään Busy P.

Levy-yhtiön Justice-duon artistit Xavier de Rosnay ja Gaspard Augé julkaisivat vuonna 2007 Simianin kanssa kappaleen ”Never Be Alone”, joka pääsi Britannian musiikkilistan 20. sijalle.

## Aiheesta muualla

* Virallinen sivusto
* Virallinen MySpace -sivusto
Ylikuumeneminen

**Ylikuumeneminen** on fysiikan ilmiö, jossa neste lämmitetään kiehumispistettä korkeammaksi ilman, että se kiehuu. Tämä tapahtuu, jos aineessa ei tapahdu nukleaatiota, se on puhtaassa astiassa ja se on homogeeninen. Ylikuumeneminen voi tapahtua myös mikroaaltouunissa.

## Katso myös
*Alijäähtyminen
Pertti Marttila

**Pertti Marttila** (s. 6. heinäkuuta 1960) on suomalainen aktiiviuransa lopettanut koripalloilija.

Marttila edusti pääsarjassa Kotkan Työväen Palloilijoita. Hän pelasi seuran paidassa yhteensä 669 ottelua. Marttila valittiin vuonna 1985 Vuoden koripalloilijaksi.

KTP jäädytti Marttilan pelipaidan 7. lokakuuta 2015 tämän pelinumerolla 12.

## Katso myös
* Luettelo 2 000 levypalloa saavuttaneista Korisliiga-pelaajista
* Luettelo 5 000 pistettä saavuttaneista Korisliiga-pelaajista
* Luettelo 500 ottelua pelanneista Korisliiga-pelaajista

## Lähteet
* Pertti Marttila  Suomen Koripalloliitto

### Viitteet
Muurlan vaakuna

**Muurlan vaakuna** oli Muurlan kunnan tunnus. Vaakunan aihe on peräisin 1500-luvulla Turun linnanpäällikkönä toimineen Joakim Didriksson Brandin sukuvaakunasta. Hän sai puolisonsa Karin Olofsdotterin kanssa 1565 rälssitilakseen Muurlan kartanon, josta myöhemmin kehittyi säteri.

Vaakunan selitys on ”punaisessa kentässä vesirattaan puolikas, josta kasvaa lilja, kaikki kultaa.” Vaakunan on suunnitellut Olof Eriksson, ja Muurlan kunnanvaltuusto hyväksyi sen kokouksessaan 8. tammikuuta 1960. Sisäasiainministeriö vahvisti vaakunan käyttöön 1. kesäkuuta samana vuonna.

Vaakuna jäi epäviralliseksi kotiseutuvaakunaksi 2009, kun Muurla yhdistyi Halikon, Kiikalan, Kiskon, Kuusjoen, Perniön, Perttelin, Suomusjärven ja Särkisalon kanssa Salon kaupunkiin.

## Lähteet
* 
* 

### Viitteet
Kullervo (Sallinen)

**Kullervo**, op. 61, on Aulis Sallisen neljäs ooppera vuodelta 1988. Se on Suomen Kansallisoopperan uuden oopperatalon vihkiäisiin tilaama teos, joka sai kuitenkin rakennustöiden viivästyttyä kantaesityksensä Kansallisoopperan ja Los Angelesin oopperan yhteistyönä Los Angelesissa 25. helmikuuta 1992. Suomessa teos esitettiin ensi kerran Kansallisoopperan uuden talon avajaisviikolla 30. marraskuuta 1993. Oopperan libretto on säveltäjän kirjoittama ja perustuu Kalevalan Kullervon tarinaan ja Aleksis Kiven samannimiseen näytelmään. Teos on saavuttanut kansainvälistä menestystä, ja sitä on esitetty suomen lisäksi myös saksaksi ja englanniksi. Kesällä 2014 se esitettiin uutena produktiona Savonlinnan oopperajuhlilla.

Sallinen sai oopperaan idean nähtyään Kiven näytelmän KOM-teatterissa Kalle Holmbergin ohjauksena. 1986 hän oli luonnostellut libreton ja alkoi säveltää oopperaa, joka valmistui 1988. Libreton rakenne on Kiven näytelmästä, mutta dialogin säveltäjä on kirjoittanut itse. Lisäksi kuoro laulaa suoria Kalevala-sitaatteja. Ooppera on tummasävyinen ja kuvaa julmaa maailmaa verisine yhteenottoineen. Kehittymättömässä pakanallisessa yhteiskunnassa veljesviha johtaa vääjäämättömään tuhoon.

Oopperan kesto on noin kaksi tuntia 25 minuuttia, Sen orkesterissa on 3 huilua (myös piccolo), 3 oboeta (myös englannintorvi), 3 klarinettia (myös 2 bassoklarinettia), 3 fagottia (myös kontrafagotti), 4 käyrätorvea, 3 trumpettia, 3 pasuunaa, tuuba, 4 lyömäsoittajaa, harppu, syntetisaattori ja jouset. Oopperan musiikillinen materiaali on monipuolista: esimerkiksi sokean laulajan balladi toisessa näytöksessä täysin tonaalisena ja jatsahtavana poikkeaa selvästi muusta teoksesta.

## Tapahtumat
Kullervo, Kalervon poika, jää orvoksi Kalervon talon tulipalossa. Talon polttanut Unto järjestää Kullervon sepän palvelukseen. Kun Kullervon veitsi katkeaa hänen leipäänsä leivottuun kiveen, hän vihastuksissaan murhaa sepän vaimon. Selviää, että Kullervon vanhemmat ovatkin elossa, mutta kun nämä saavat tietää Kullervon olevan murhaaja, isä hylkää poikansa. Kullervon unessa sokea laulaja kuvaa Kullervon ja hänen kadoksissa olleen sisarensa insestistä suhdetta. Kullervo polttaa kostoksi Unton talon. Kun hänelle selviää, että hänen lapsuudenystävänsä Kimmo on menettänyt järkensä, Kullervo tappaa itsensä heittäytymällä tuleen.

## Levytys
*Jorma Hynninen, Eeva-Liisa Saarinen, Matti Salminen, Jorma Silvasti, Suomen Kansallisoopperan kuoro ja orkesteri, joht. Ulf Söderblom, Ondine ODE 780-3T

## Lähteet
Zbigniew Jaremski

**Zbigniew Jaremski** (19. kesäkuuta 1949 – 4. tammikuuta 2011) oli puolalainen yleisurheilija. Hän kilpaili 400 metrin juoksussa ja 4 × 400 metrin viestijuoksussa sekä vuoden 1972 (München) että 1976 (Montreal) kesäolympialaisissa. Jälkimmäisissä hän sai hopeamitalin jäsenenä viestijoukkueessa, johon hänen lisäkseen kuuluivat Ryszard Podlas, Jan Werner ja Jerzy Pietrzyk.

Jaremski sai hopeamitalin 4 × 400 metrin viestijuoksussa myös vuoden 1978 Euroopan-mestaruuskilpailuissa. Lisäksi hän oli kuusinkertainen Puolan-mestari (kolmesti molemmissa lajeissaan). Hänen seuransa oli Górnik Zabrze.

## Lähteet
Cowboy Henk

**Cowboy Henk** on vuodesta 1981 ilmestynyt belgialainen sarjakuva. Mustaa huumoria sisältävää strippisarjaa ovat tehneet käsikirjoittaja Kamagurka ja piirtäjä Herr Seele.

## Suomennetut albumit

* 
* 
* 

## Lähteet
John P. Wheeler III

**John "Jack" Parsons Wheeler III** (14. joulukuuta, 1944 – joulukuu 2010) oli yhdysvaltalainen Vietnamin veteraanien muistosäätiön johtaja ja kyber-sodankäynnin asiantuntija amerikkalaisessa Mitre Corporationissa. Hän toimi neuvonantajana Ronald Reaganin, George H. W. Bushin ja George W. Bushin hallinnoissa.

Wheeler murhattiin joulukuun lopulla vuonna 2010 ja hänen ruumiinsa löytyi delawarelaiselta kaatopaikalta 31. joulukuuta 2010. Hänet nähtiin viimeisen kerran elossa 30. joulukuuta Hotel du Pontin lähistöllä Wilmingtonin kaupungissa noin 3,5 kilometrin päässä ruumiin löytöpaikalta. Sekavanoloinen Wheeler oli kertonut paikalliselle parkkipaikan työntekijälle tulleensa ryöstetyksi ja että hänen salkkunsa oli viety. Poliisi ei ole tiedottanut salkusta eikä sen sisällöstä julkisuuteen.

## Lähteet
Salmaan Taseer

**Salmaan Taseer** (; s. 12. kesäkuuta 1946 – 4. tammikuuta 2011) oli pakistanilainen liikemies ja poliitikko, joka toimi Punjabin maakunnan kuvernöörinä. Taseer edusti Pakistanin kansanpuoluetta, joka on päähallituspuolue. 

Taseer sai surmansa, kun hänen henkivartijansa ampui hänet 4. tammikuuta 2011. Motiiviksi surmaaja kertoi sen, että Taseer oli arvostellut Pakistanin jumalanpilkkalakia. Taseer oli vuonna 2007 murhatun pääministeri Benazir Bhutton lesken, presidentti Asif Ali Zardarin läheinen liittolainen.

## Lähteet
Analogiakone

**Analogiakone** tai **analogiatietokone** on laite, jossa tutkittava ongelma tai laskutehtävä mallinnetaan sen kanssa analogisella fysikaalisella mallilla, usein elektronisella piirillä.  Analogiakoneissa hyödynnetään mallisysteemin fyysisiä ominaisuuksia, kuten sähköistä potentiaalia, hydrostaattista painetta tai mekaanista liikettä. Nämä ominaisuudet vastaavat laitteessa ratkaistavan ongelmien tiettyjä suureita. Analogiakoneen antama vastaus saadaan mittaamalla ominaisuuksia analogisen mallin mukaan.

## Historiaa
Analogiakoneet ovat vanhoja ja ensimmäiset mallit on tehty ennen ajanlaskun alkua. Ensimmäisenä laitteena on pidetty Antikytheran konetta, joka löytyi Kreikasta 1901. Se on noin vuodelta 100 eaa. Myöhemmät analogiakoneet rakennettiin yleensä tiettyä tarkoitusta varten, kuten William Thomson vuonna 1873 kehittämä kone, joka ennusti vuoroveden muutoksia. Vannevar Bush puolestaan rakensi ensimmäisen luotettavan differentiaalianalysaattorin 1930-luvulla. Se oli kehitetty ratkaisemaan differentiaaliyhtälöitä.Yksi analogisten tietokoneiden kehittäjiä oli myöskin Leonardo Torres Quevedo, joka kehitti esimerkiksi shakkikoneen.
## Tilanne nykyisin

Digitaaliset tietokoneet ovat korvanneet analogiakoneet lähes kokonaan. Elektronisia analogiakoneita käytetään kuitenkin edelleen, sillä ne toimivat joissakin ongelmissa paremmin kuin digitaaliset.

## Lähteet

## Aiheesta muualla
J. W. Söderlund

**Johan Wilhelm Söderlund** (18. marraskuuta 1845 Rauma – 19. heinäkuuta 1904 Hyvinkää) oli suomalainen laivanvarustaja, kunnallisvaikuttaja ja valtiopäivämies. Hän sai kunnallisneuvoksen arvonimen 1896.

## Henkilöhistoria
Turussa kaupallisen oppinsa saanut Söderlund perusti kauppapuodin Raumalle vuonna 1870. Puodin menestyttyä ja muututtua kauppaliikkeeksi Söderlund laajensi liiketoimintaansa laivanvarustukseen. Söderlund omisti 1890-luvulla Suomen suurimman yksityisen purjelaivaston ja oli Rauman varakkain mies. Rauman kunnallispolitiikkaan aktiivisesti osallistunut Söderlund toimi muun muassa kaupunginvaltuuston puheenjohtajana vuosina 1884–1904. Hän oli Raumanradan rakennustoimikunnan puheenjohtaja vuodesta 1894. Hän edusti Raumaa porvarissäädyssä valtiopäivillä 1885, 1888, 1891, 1894, 1897 ja 1899.

### Söderlundin omistamia laivoja
Lähde
* *Elna*, kuunarilaiva (1876)
* *Altai*, kolmimastofregatti (1876)
* *Vega*, kolmimastoparkki (1880)
* *Lainetar*, kolmimastoparkki (1868)
* *Ceder*, kolmimastoparkki (1866)
* *Murtaja*, kolmimastoparkki (1863)
* *Primus*, kolmimastofregatti (1863)
* *Triton*, kolmimastoparkki (1861)
* *Kosack* (Elna), kolmimastoparkki (1880)
* *Winefred*, kolmimastofregatti (1855)
* *[[Fennia (vuoden 1892 parkki)|Fennia]]*, nelimastoparkki (1892)
* *Favel*, kolmimastoparkki (1895)
* *[[Cuthona (fregatti)|Cuthona]]*, kolmimastofregatti (1885)
* *Ek*, höyrykuunari (1895)
* *[[Glenard (fregatti)|Glenard]]*, kolmimastofregatti (1893)
* *[[Glenbreck]]*, nelimastoparkki (1890)

## Lähteet
* Johan Wilhelm Söderlund ja Raumo Nya Skeppsrederi Ab 
* Kunnallisneuvos puhaltaa tuulta tulevaisuuden purjeisiin
* 

### Viitteet
Seitsemän veljeksen morsiamet

**Seitsemän veljeksen morsiamet** (*Seven Brides for Seven Brothers*) on Stanley Donenin ohjaama yhdysvaltalainen elokuvamusikaali vuodelta 1954. Se pohjautuu löyhästi Stephen Vincent Benét'n kertomukseen *Sobbin' Women*. Elokuva oli Oscar-ehdokkaana viidessä eri kategoriassa. Palkinnon se sai parhaasta alkuperäisestä musikaalisävellyksestä. *Seitsemän veljeksen morsiamet* on valittu National Film Registryyn.

Elokuvan tapahtumat sijoittuvat Adam Pontabeen (Howard Keel) yhdessä kuuden veljensä kanssa ylläpitämälle oregonilaiselle maatilalle. Adam tuo tilalle kihlattunsa Millyn (Jane Powell), joka päättää tehdä rähjäisistä veljeksistä tanssitaitoisia herrasmiehiä. Veljekset ihastuvat talkoissa kuuteen tyttöön ja kysyvät Adamilta neuvoa kuinka saada heidät valloitettua. Adam on äskettäin lukenut sabiinitarten ryöstöstä ja saa veljensä vakuuttuneiksi, että paras keino on ryöstää tytöt morsiamiksi.

## Näyttelijät

## Lähteet

## Aiheesta muualla
*
Lähestymiskulma

**Lähestymiskulma** tarkoittaa ajoneuvon suurinta mahdollista kohtauskulmaa, jossa sen kori ei koske maahan. Lähestymiskulma on renkaan pinnan ja korin etupään alimman ulokkeen, yleensä puskurin, kautta kulkevan suoran sekä tien pinnan välinen kulma. Kulma määrittää, kuinka jyrkälle rampille tai muulle esteelle ajoneuvolla on mahdollista nousta.

## Lähteet

## Aiheesta muualla

* Kuva lähestymiskulmasta.
Eurooppalainen kansalaisaloite

**Eurooppalainen kansalaisaloite** on järjestelmä, jonka avulla kansalaiset voivat pyytää Euroopan komissiota tekemään lakiehdotuksen Euroopan unionin toimivaltaan kuuluvassa asiassa. Kansalaisaloitteen eteneminen vaatii vähintään miljoona EU-kansalaista seitsemästä jäsenvaltiosta. Kansalaisaloite on Lissabonin sopimuksen mukana tullut uudistus, jonka tarkoitus on lisätä Euroopan unionin demokraattisuutta. 

Aloitteeseen täytyy saada allekirjoituksia vähintään neljäsosasta EU:n jäsenmaista eli tällä hetkellä seitsemästä (EU-maita on 27). Allekirjoitukset tulisi kerätä vuodessa ja komission tulisi käsitellä lakialoite kolmessa kuukaudessa. Komission ei ole pakko toteuttaa kansalaisaloitteessa ehdotettua lakialoitetta.

Eurooppalaiset kansalaisaloitteet tulivat käyttöön 1. huhtikuuta 2012. Niistä ensimmäinen, EU:n vaihto-ohjelmia kehittämään pyrkivä Fraternité2020, rekisteröitiin 9. toukokuuta 2012. Vireillä on myös kansalaisaloite ydinvoiman ja uraanikaivostoiminnan kieltämisestä EU-alueella. 

10 syyskuuta 2014 EU:n komissio esti kansalaisaloitteen EU:n ja Kanadan sekä EU:n ja Yhdysvaltojen välisten kauppaneuvotteluiden keskeyttämisestä.

## Lähteet

## Aiheesta muualla
* Eurooppalainen kansalaisaloite, Euroopan komission virallinen info-sivusto eurooppalaisesta kansalaisaloitteesta
* Eurooppalainen kansalaisaloite, tietoa  Euroopan komission Internet-sivuilla
* EU-kansalaisaloite , Väestörekisterikeskuksen ohjeet tuenilmaisujen keräämiselle
Kaukainen jyrinä

**Kaukainen jyrinä** (*Ashani Sanket*, ) on intialainen elokuva vuodelta 1973. Sen on ohjannut Satyajit Ray. Elokuva kertoo erään kylän tapahtumista toisen maailmansodan aikaisen Bengalin nälänhädän keskellä.

*Kaukainen jyrinä* voitti Kultaisen karhun Berliinin elokuvajuhlilla vuonna 1973. Teos on mukana New York Timesin julkaisemalla *The Best 1,000 Movies Ever Made* -listalla.

Elokuva sai Suomessa ensi-iltansa vasta 1979, jolloin se sai johtavilta suomalaisilta elokuvakriitikoilta neljänneksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista.

## Lähteet
Stanislav Donets

**Stanislav Jurevitš Donets** (, s. 7. heinäkuuta 1983 Dimitrovgrad, Neuvostoliitto) on venäläinen uimari, selkäuinnin maailman- ja Euroopan-mestari.

Donets voitti Debrecenin lyhyen radan EM-kilpailuissa 2007 kultaa 100 metrin selkäuinnissa ajalla 50,61. Lisäksi hän sai hopeaa 200 metrin selkäuinnissa ja 4&nbsp;×&nbsp;50 metrin sekauintiviestissä. Eindhovenin pitkän radan EM-kilpailuissa 2008 hän ui alkuerissä Venäjän 4&nbsp;×&nbsp;100 metrin sekauintiviestijoukkueessa, joka voitti lopulta Euroopan-mestaruuden. Saman vuoden Manchesterin lyhyen radan MM-kisoissa hän ui avausosuuden Venäjän voittaessa sekauintiviestin maailmanmestaruuden. Lisäksi hän sai pronssia 100 ja 200 metrin selkäuinnissa. Pekingin olympialaisissa hän karsiutui välierissä sekä 100 että 200 metrin selkäuinnissa. Kauden päätteeksi hän voitti Rijekan lyhyen radan EM-kilpailuissa kultaa 50, 100 ja 200 metrin selkäuinnissa sekä sai hopeaa sekauintiviestissä.

Donets sijoittui Rooman MM-kilpailuissa 2009 kuudenneksi 200 metrin selkäuinnissa. Istanbulin lyhyen radan EM-kisoissa hän voitti Euroopan-mestaruuden kaikilla kolmella selkäuintimatkalla sekä sekauintiviestissä. Budapestin pitkän radan EM-kilpailuissa 2010 hän sai kultaa 200 metrin selkäuinnissa ajalla 1.57,18 sekä hopeaa 4&nbsp;×&nbsp;100 metrin sekauintiviestissä. Eindhovenin lyhyen radan EM-kilpailuissa hän voitti mestaruuden 50 ja 100 metrin selkäuinnissa sekä kuului Venäjän pronssijoukkueeseen 4&nbsp;×&nbsp;50 metrin sekauintiviestissä. Saman vuoden Dubain lyhyen radan MM-kisoissa hän voitti kultaa 50 metrin selkäuinnissa ajalla 22,93 ja 100 metrin selkäuinnissa ajalla 49,07. Lisäksi hän kuului Venäjän hopeajoukkueeseen 4&nbsp;×&nbsp;100 metrin sekauintiviestissä. Shanghain MM-kilpailuissa 2011 hän oli kuudes 200 metrin selkäuinnissa.

Donets saavutti Istanbulin lyhyen radan MM-kilpailuissa 2012 hopeaa 100 metrin selkäuinnissa ajalla 49,91 ja 4&nbsp;×&nbsp;100 metrin sekauintiviestissä sekä pronssia 50 metrin selkäuinnissa ajalla 23,19. Dohan lyhyen radan MM-kilpailuissa 2014 hän sai pronssia 50 metrin selkäuinnissa. Netanyan lyhyen radan EM-kilpailuissa 2015 hän oli toinen 100 metrin selkäuinnissa.

## Lähteet
F-1 Grand Prix

**F-1 Grand Prix** () on Video Systemin kehittämä ja julkaisema Formula 1 aiheinen ajopeli. Peli on julkaistu Japanissa vuonna  kolikkopelinä ja SNESille ja Sega Mega Drivelle. Se pohjautuu Formula 1 kauteen 1991. Pelissä on mukana kaikki kauden kuusitoista rataa, mutta talleja on kuusi.

## Tallit ja kuljettajat

## Lähteet

## Aiheesta muualla
*
Dick Richards

**Richard "Dick" M. Richards** (s. 1936 New York, New York) on yhdysvaltalainen elokuvaohjaaja ja -tuottaja. Hän toimi valokuvaajana ennen siirtymistään elokuvien pariin 1970-luvun alussa. Hänen ohjaamiinsa elokuviin kuuluu muun muassa Raymond Chandlerin romaanin *[[Näkemiin, kaunokaiseni]]* perustuva *[[Verenpunainen yö]]* (1975). Tuottajana hän oli Oscar-ehdokkaana parhaan elokuvan palkinnon saajaksi vuoden 1982 elokuvasta *[[Tootsie – lyömätön lyyli]]* yhdessä toisen tuottajan Sydney Pollackin kanssa.

## Lähteet
Elton John’s Greatest Hits Volume II

**Elton John’s Greatest Hits Volume II** on Elton Johnin toinen kokoelma, joka julkaistiin vuonna 1977. Alkuperäinen vuoden 1977 versio sisältää yhden kappaleen vuodelta 1971 ja kaksi kappaletta vuodelta 1974, jotka eivät olleet ensimmäisellä kokoelmalla. Se sisältää myös hittikappaleita vuodelta 1975 ja kaksi singleä vuodelta 1976.

## Kappalelista
Kaikki kappaleet kirjoittanut Elton John ja Bernie Taupin ellei toisin mainita.

## Arvostelut
* Allmusic: 
* Robert Christgau: (B+)

## Lähteet

## Aiheesta muualla
*Elton Johnin virallinen sivusto 
*Elton Johnin diskografia
Älä katso taaksesi

**Älä katso taaksesi** (*Dont Look Back* – huomaa heittomerkin puute) on D. A. Pennebakerin dokumentti Bob Dylanin vuonna 1965 tekemästä Englannin-kiertueesta. Elokuvan ensi-ilta oli San Franciscossa toukokuussa vuonna 1967.   

*Dont Look Back* sisältää puolen tusinaa lavaesitystä, muutaman laulun lavan ulkopuolelta Dylanin, Joan Baezin ja Donovanin esittämänä, kiistoja, haastatteluja ja paljon hämminkiä. Vuoteen 1975 asti elokuvaa esitettiin satunnaisesti taide- ja opiskelijateattereissa. Vuonna 1982 se julkaistiin uudelleen.    

Elokuva on valittu Yhdysvaltojen Kongressin kirjaston National Film Registry -kokoelmaan säilytettäväksi ”kulttuurisesti, historiallisesti tai esteettisesti merkittävänä”. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Woolston

**Woolston** on entinen kaupunki, nykyisin Southamptonin kaupunginosa Hampshiressä, Englannissa, Itchenjoen varrella.

Woolstonissa toiminut Thornycroftin telakka oli Southamptonin alueen suurimpia työllistäjiä. Sen ensimmäinen alus valmistui vuonna 1906.

Woolstonin  historia liittyy laivoihin ja lentokoneisiin, ja niiden kunniaksi sinne on rakennettu "Millennium Garden", jossa on puiston keskellä suuri linnun sulkaa esittävä veistos.

## Lähteet
Gustav Heinemann

**Gustav Walter Heinemann** (23. heinäkuuta 1899 Schwelm, Saksan keisarikunta – 7. heinäkuuta 1976 Essen, Länsi-Saksa) oli saksalainen sosiaalidemokraattinen poliitikko. Hän oli Essenin pormestari vuosina 1946–1949 ja Saksan liittopresidentti 1969–1974. Heinemann toimi myös sisä- ja oikeusministerinä.

## Lähteet
Worcester (täsmennyssivu)

**Worcester** voi tarkoittaa ainakin seuraavia:

*Worcester, kaupunki Englannissa
*Worcester, kaupunki Massachusettsissa, Yhdysvalloissa
*Worcester, kaupunki Etelä-Afrikassa
*worcesterkastike, maustekastike
*Worcestershire, kreivikunta Englannissa
**Turnix worcesteri* eli luzoninpyyjuoksija, pyyjuoksijoiden sukuun kuuluva lintu
*Worcester Sharks, yhdysvaltalainen jääkiekkojoukkue
;Britannian kuninkaallinen laivasto
* Worcester (1651), 48-tykkinen kolmannen luokan linjalaiva
* HMS Worcester (1698), 50-tykkinen neljännen luokan alus
* HMS Worcester (1735), 60-tykkinen neljännen luokan alus
* HMS Worcester (1769), 64-tykkinen kolmannen luokan linjalaiva
* HMS Worcester (1843), 52-tykkinen neljännen luokan alus
* HMS Worcester (D96), Amiraliteetin parannellun W-luokan hävittäjä
* HMS Worcester (tukikohta), Thames Nautical Training College 1862–1968

## Sukunimi
*Dean Conant Worcester (1866–1924), yhdysvaltalainen lintutieteilijä ja liikemies
Wren

**Wren** viittaa muun muassa seuraaviin:

* Alan Wren (s. 1964), englantilainen rockrumpali
* Brian Wren (s. 1939), englantilainen reformoitu pappi, virsirunoilija ja kirjailija
* Christopher Wren (1632–1723), englantilainen arkkitehti
;Britannian kuninkaallinen laivasto
* Wren (1653), pink
* HMS Wren (1695), ketsi
* HMS Wren (D88), Amiraliteetin parannellun W-luokan hävittäjä
* HMS Wren (U48), Black Swan -luokan sluuppi
Erebus-luokka

**Erebus-luokka** oli Britannian kuninkaallisen laivaston kahden monitorin muodostama alusluokka. Alukset palvelivat ensimmäisessä ja toisessa maailmansodassa.

Alukset palvelivat pääosan ajasta tulitukitehtävissä. Ensimmäisessä maailmansodassa ne palvelivat saksalaisten miehittämän Belgian rannikolla tulittaen Ostendin ja Zeebrüggen laivastotukikohtia. *HMS Erebus* vaurioitui kauko-ohjatun räjähtein lastatun moottoriveneen osuttua ja *HMS Terroriin* osui moottoritorpedoveneen laukaisema torpedo.

Sotien välillä alukset oli sijoitettu reserviin, mutta toisen maailmansodan alkaessa ne palautettiin palvelukseen. Alukset tukivat maavoimia tulittamalla maakohteita. *Erebus* osallistui Normandian maihinnousuun Omaha beachin Task Force O:ssa.

## Alukset

## Lähteet

*

### Viitteet
HMS Athenienne

**HMS Athenienne** oli Britannian kuninkaallisen laivaston 64-tykkinen kolmannen luokan linjalaiva. Alus oli alun perin maltalainen *San Giovanni*, jonka Ranskan laivasto valtasi 11. kesäkuuta 1798. Ranskan laivasto otti aluksen palvelukseensa nimettynä *Athénieniksi*. Kuninkaallinen laivasto valtasi aluksen 4. syyskuuta 1800 Vallettan sataman antauduttua.

## Ranskan laivaston ''Athénien''
Vuonna 1793 Ranskan merivoimilla ei ollut yhtään 64-tykkistä alusta, joten se siirsi laivastolleen kaksi Johanniittain ritarikunnan Maltalla valmisteilla ollutta alusta, jotka liitettiin vara-amiraali Brueyn laivastoon. Toinen aluksista *San Giovanni* vallattiin Vallettassa aluksen ollessa valmistumassa Senglean telakalta, missä köli oli laskettu neljä kuukautta aiemmin. Alus laskettiin lokakuussa 1798 vesille ja liitettiin joulukuussa 1799 Ranskan laivastoon nimellä *L'Athénien*. Aluksen tehtävänä oli toimia laivaston sairaalalaivana ja tutkia Välimerellä olevassa laivastossa riehuvia tauteja.

## Kuninkaallisen laivaston ''HMS Athenienne''
Britannia piiritti 1798-1800 Maltaa, jonka antauduttua 5. syyskuuta 1800 alus siirrettiin Kuninkaalliselle laivastolle *HMS Atheniennena*. Aluksen päällikkönä oli joulukuussa 1800 Sir Thomas Livingstone. Se kuului kontra-amiraali Sir John Borlase Warrenin komentamaan Egyptin rannikolla olleeseen osastoon, jonka tehtävänä oli etsiä Sardinian itäpuolelta ranskalaisamiraali Ganteaumen komentama laivasto-osasto. Etsintä oli tulokseton ranskalaisten paettua.

Alus liittyi lordi Keithin laivasto-osastoon. Aluksella todettiin vuoto, minkä vuoksi se joutui palaamaan Maltalle korjattavaksi. Telakalta vapauduttuaan alus lähti Elballe, kunnes Amiensin rauhan astuttua voimaan se kutsuttiin takaisin kotimaahan. Aluksen miehistö vapautettiin tehtävistään lokakuussa 1802 Portsmouthissa.

*Athenienne* lähti 16. lokakuuta 1806 Gibraltarilta Maltalle päällikkönään Robert Raynsford. Aluksella oli täysi 470 hengen miehistö. Alus ajoi karille 20. lokakuuta illalla Esquirquesin vedenalaisella riutalla Sisiliansalmessa. Aluksen mastot katkaistiin heilumisen lopettamiseksi, mutta siitä huolimatta alukseen vuosi vettä alempien tykkiporttien kautta ennen sen kaatumista. Alukselta saatiin laskettua vene, johon sijoitettiin yli 100 henkeä. Tanskalainen priki pelasti 141 miestä ja kaksi naista seuraavana päivänä merestä. Laivan mukana menehtyi 347 henkeä mukaan lukien aluksen päällikkö.

## Lähteet
*

### Viitteet
Sirppisiipismäiset

**Sirppisiipismäiset** (Drepanoidea) on perhosten yläheimo, johon kuuluu maailmanlaajuisesti noin 700 lajia. Ryhmän nimi tulee monien lajien etusiipien kaarevista kärjistä.

Aikuiset perhoset ovat pieniä tai keskikokoisia perhosia. Lajien ulkonäön suhteen heimo jakaantuu poikkeuksellisen jyrkästi kolmeen osaan. Ryhmän keskeisenä yhdistävänä piirteenä on rakenteeltaan erikoinen kuuloelin, joka liittyy takaruumiin tyven selkä- ja vatsapuolen kitiinilevyjä yhdistävään levyyn. Yhdistäviä tuntomerkkejä on myös toukkien karvoituksessa. Sirppisiipismäisten toukat kommunikoivat tuottamiensa äänten avulla.

Itäaasialaiset Epicopeiidae-heimon lajit lentävät päivällä ja muistuttavat myös ulkonäöltään oikeita päiväperhosia. Muut kaksi, Drepanidae-heimoon kuuluvaa, ryhmää ovat yöaktiivisia. Näistä kahdesta ulkonäöltään myös hyvin erilaisesta ryhmästä villaselkiä &ndash; erityisesti tukevaruumiisimpia lajeja &ndash; erehtyy helposti pitämään yökkösinä. Niillä on myös toimiva imukärsä ja perhoset käyvät mielellään sokeripitoista nestettä sisältävällä syötillä.

Varsinaiset sirppisiivet ovat siroja, ohutsiipisiä ja muistuttavat sekä ulkonäöltään että olemukseltaan suuresti mittareita. Lisäksi varsinaisilla sirppisiivillä toukan takimmainen jalkapari on surkastunut ja toukka pitää peräpäätään tunnusomaisesti koholla. Lisäksi aikuisen perhosen suuosat ovat surkastuneet ja aikuiset perhoset elävät vain muutaman päivän.

## Aiheesta muualla
*Tree of Life web project 
*Drepanoidea of Canada  
*BugGuide.net 

## Lähteet
Kääriäiset

**Kääriäiset** (Tortricidae) on laaja, maailmanlaajuisesti yli 5&nbsp;000 lajia käsittävä perhosheimo ja Tortricoidea-yläheimon ainoa heimo. Siihen kuuluvat lajit ovat enimmäkseen pienikokoisia, ja joidenkin toukat ovat huomattavia viljelyskasvien tuholaisia. Suomesta kääriäisiä on tavattu 402 lajia.

Kääriäisiä tavataan kaikilla mantereilla, mutta lajimäärä on suurin trooppisilla ja lauhkeilla alueilla. Aikuisten perhosten etusiipi on usein lähes suorakaiteen muotoinen, mikä johtuu siiven etureunan voimakkaasta kaartumisesta eteenpäin. Naaraan munanasetin on litteä, ja munat lasketaan usein pärekattomaisesti lomittain.

Monien kääriäislajien toukat tekevät ravintokasvinsa lehdestä käärön, jonka sisällä toukka on piilossa saalistajiltaan. Osa lajeista elää toukkavaiheensa kovertajina kasvien versojen tai siementen sisällä.

## Katso myös
* Luettelo Suomen kääriäisistä

## Lähteet

## Aiheesta muualla
*Laji.fi: Kääriäiset – Tortricidae
*UniProt: Taxonomy - Tortricidae 
*Tortricid.net 
*Eurasian Tortricidae
Winchelsea

**Winchelsea** voi viitata:
*Winchelsea (Englanti), paikkakunta Englannissa
*Winchelsea (Australia), paikkakunta Australiassa
;Britannian kuninkaallinen laivasto
* HMS Winchelsea (1740), 24-tykkinen kuudennen luokan alus
* HMS Winchelsea (1763), 4-tykkinen kutteri
* HMS Winchelsea (1764), Niger-luokan 32-tykkinen viidennen luokan alus
* HMS Winchelsea (D46), Amiraliteetin W-luokan hävittäjä.
Bertil Roslin

**Bertil Roslin** (s. 1939) on suomalainen taloustieteilijä ja professori, oppiarvoltaan valtiotieteen tohtori.

Roslin oli Sitran toiseksi korkein johtaja vuosina 1975–1984 professori C. E. Carlsonin ollessa tuolloin yliasiamiehenä. Oy Alko Ab:n talousjohtajana hän oli vuosina 1985–1988 ja yhtiön johtokunnan jäsen 1986–1994. Åbo Akademin kanslerina hän toimi vuosina 1995–2003. Taloustieteilijänä Roslin on tutkinut erityisesti julkista rahoitusta ja verotusta, teollisuuden toimialakehitystä sekä tekniikan tutkimus- ja kehitystoimintaa.

Roslin on ollut myös Suomen Tiedeseuran puheenjohtaja, ja hän on ollut lukuisissa selvitys- ja asiantuntijatehtävissä.

## Lähteet
*Bertil Roslin 2010. Ennustuksesta jälkiviisauteen. Sitran raportteja 86. 
*Major trends in capital intensive industries
*Roslin, Bertil 1939– (ISBNdb.com)
Kääriäinen

**Kääriäinen** on vanha lähinnä savolaista, jonkin verran myös karjalaista alkuperää oleva sukunimi. 1890-luvulla se kuului Savon yleisimpiin sukunimiin. Viljo Nissilä on pitänyt nimeä Kääriäinen sanasta *käärijä* (ammatinnimitys) syntyneenä. Tunnettuja nimenkantajia:

*Antti Kääriäinen (1891–1967), suomalainen jääkärikenraalimajuri
*Erkki Kääriäinen (1909–1990), suomalainen geodeetti ja professori
*Heikki Kääriäinen (1872–1947), suomalainen torppari, pienviljelijä ja SDP:n kansanedustaja
*Heikki Kääriäinen (1928–2016), Ylioppilaslehden päätoimittaja, Tammen kirjallinen johtaja
*Helena Kääriäinen, suomalainen luokanopettaja ja akvarellisti
*Helena Kääriäinen (s. 1949), perinnöllisyystieteen erikoislääkäri ja tutkimusprofessori
*Jamppa Kääriäinen, suomalainen laulaja ja lauluntekijä
*Jane Kääriäinen, (s. 1980) suomalainen näyttelijä
*Jari Kääriäinen, Musta Paraati -yhtyeen syntetisaattorin soittaja
*Joonas Kääriäinen (s. 1989), suomalainen näyttelijä
*Joose Kääriäinen (s. 1994), suomalainen näyttelijä, Justimusfilms-ryhmän jäsen
*Jorma Kääriäinen (s. 1961), suomalainen muusikko
*Juhani Kääriäinen, (s. 1952) suomalainen kenraalimajuri
*Kimmo Kääriäinen (s. 1959), suomalainen teologi
*Leevi Kääriäinen (s. 1935), suomalainen lääkäri, virologi, tutkimusjohtaja ja professori
*Marketta Kääriäinen (s. 1951), suomalainen kuulantyöntäjä
*Matti Kääriäinen (s. 1949), suomalainen ulkoasiainneuvos ja entinen suurlähettiläs
*Mika Kääriäinen (s. 1977), suomalainen pesäpallotuomari
*Paavo Kääriäinen (s. 1990), suomalainen näyttelijä
*Pirjo Kääriäinen, suomalainen tekstiilitaiteilija, muotoilija ja apulaisprofessori
*Seppo Kääriäinen (s. 1948), suomalainen keskustalainen poliitikko
*Viktor Kääriäinen (k. 1918), suomalainen punakaartin rintamapäällikkö
*Väinö Kääriäinen (1920-1980), suomalainen runoilija.

## Lähteet
Rusorintatöpökkä

**Rusorintatöpökkä** (*Conopophaga lineata*) on Etelä-Amerikassa tavattava töpököihin kuuluva varpuslintu.

## Ulkonäkö
Rusorintatöpökkä on selästään ja päästään väriltään ruskea. Päässä on harmaa silmäkulmajuova, joka ei ole naaraalla yhtä selkeä kuin koiraalla. Rinta on valkoinen ja vatsa oranssi. Alalaji *C. l. cearae* eroaa ulkonäöltään nimialalajista *C. l. lineata* ollen kauttaaltaan oranssimpi, eikä sen rinnassa ole yhtä selkeää valkoista aluetta.

## Levinneisyys ja elinympäristö
Rusorintatöpökkää tavataan Brasiliasta, Paraguaysta ja Argentiinan pohjoisosista. Laji elää metsien pohjakerroksissa lähellä maata. Rusorintatöpökkä syö hyönteisiä, joita se etsii matalalta puiden lehvästöistä ja maahan tippuneiden lehtien joukosta.

## Lähteet
D. J. MacHale

**Donald James MacHale** myös nimimerkillä **D. J. MacHale** (s. 11. maaliskuuta 1956) on yhdysvaltalainen käsikirjoittaja, ohjaaja ja vastaava tuottaja. 

Hänen tunnetuimpia luomuksiaan ovat Gemini-palkinnolla palkittu Pelottaako? ja CableAce-palkinnolla palkittu Chris Cross. 

MacHale osallistui myös Lento 29 -nimisen televisiosarjan luomiseen.
Dosed

**”Dosed”** on yhdysvaltalaisen rock-yhtye Red Hot Chili Peppersin kappale. Se on neljäs raita yhtyeen vuonna 2002 julkaisemalla studioalbumilla *[[By the Way]]*, ja se julkaistiin Yhdysvalloissa ja Kanadassa myös albumin neljäntenä singlenä. ”Dosed” nousi Yhdysvalloissa *[[Billboard]]in* Modern Rock Tracks -listan sijalle 13, ja pysytteli listalla 14 viikon ajan.

Kappale on tyyliltään rauhallinen ja musiikillisesti monipuolinen balladi, ja se on hyvin tyypillinen esimerkki *By the Wayn* kappalemateriaalista. Kappaleessa on neljä keskenään erilaista kitaristi John Fruscianten kitararaitaa. Eri kitararaitojen vuoksi Red Hot Chili Peppers ei ole koskaan soittanut kappaletta konserteissaan. Sekä John Frusciante että yhtyeen nykyinen kitaristi Josh Klinghoffer ovat kuitenkin soittaneet yhtyeen konserteissa pieniä osia kappaleista.

## Lähteet
Yleisurheilu kesäolympialaisissa 1952 – miesten 800 m

Helsingin olympiakisojen miesten 800 metrin juoksuun osallistui 50 urheilijaa edustaen 32 kansallisuutta. Kilpailupäivät olivat 20.–22. heinäkuuta. 

## Alkuerät

Jokaisesta erästä kolme nopeinta jatkoon.

**1. erä**

**2. erä**

**3. erä**

**4. erä**

**5. erä**

**6. erä**

**7. erä**

**8. erä**

## Välierät

Jokaisesta erästä kolme nopeinta loppukilpailuun.

**1. erä**

**2. erä**

**3. erä**

## Loppukilpailu

## Lähteet
* Tulokset puolaksi
Luettelo Valko-Venäjän valtateistä

Valko-Venäjän tieverkkoon kuuluu kaksitoista valtatietä (, ), jotka on numeroitu M-tunnuksella M1-M12. Yhdessä kantateiden (numerointi P1-P149) kanssa, ne muodostavan Valko-Venäjän yleisen maantieverkon perustan, niin sanotut *kansalliset maantiet*. Tieverkkoa koskevan politiikan toteuttamisesta, tieverkon suunnittelusta ja valtateiden kunnossapidosta vastaa Valko-Venäjän liikenne- ja tietoliikenneministeriön alainen Belavtodor-osasto (). 

Elokuussa 2013 maassa otettiin käyttöön etäluettaviin, autojen tuulilasin sisäpuolelle sijoitettaviin tunnistinlaitteisiin perustuva BelToll-tietullijärjestelmä. Järjestelmä on huomattavasti laajempi kuin aiempi M1-valtatien maksupisteisiin perustunut tietullijärjestelmä. Vuoden 2014 alussa järjestelmä kattoi M1-, M2- ja M4-valtatiet ja osia useista muista valtateistä. Järjestelmän avulla kerätään tietullia tulliliiton ulkopuolelta tulevilta autoilta ja tulliliittoon kuuluvilta, yli 3,5 tonnia painavilta ajoneuvoilta muutamia poikkeuksia, kuten moottoripyörät, linja-taksit, hälytysajoneuvot ja Valko-Venäjälle rekisteröidyt traktorit, lukuun ottamatta.

## Lähteet

## Aiheesta muualla
*Reconstruction of Belarus’ major highways to be financed with Chinese loan  (export.by)
*Valko-Venäjän tiesää   (pogoda.by)
*Road Upgrading and Modernization Project of M5  (worldbank.org)